da fi en da da en en da da en it et da en de de da da en en da da en it et da en de de da da da da da da da da da da da da da da da da da da da da da da en en sv da da da da en da da en en da da da da da da da da da da id da en en sv da da da da en da da en en da da da da da da da da da da da da gl en en da en en sv da en da da en da da en en da da da da da da en da da da en en en en sv da en da da en da da en en da da da da da da da da da en en en sv da da da da da en da da en en da da da da da da es en en sv da da da da en da da en en da da da da en en sv da da de da en da da en en da da da da da da en da da fr es en fr da fi da da en da en en sv da da da da da da da da da en en nl da nl en en de nb en en en da en en en en pl da en fr en en en da de en en en en en en da en en nl en da en nb fr de da de et fr en en en sv da da da da da da da da en da en en en sv da da da da da da en en
I år har den nu 30-årige Carsten Bech mulighed for at fejre jul og nytår sammen med sine nærmeste.
Sådan var det ikke i fjor.
Han var 11. december blevet varetægtsfængslet i fire uger sigtet for vold mod et spædbarn. Hans og kærestens dengang 10 uger gamle søn.
Episoden fandt sted i parrets hjem i Bække, hvor han passede sønnen, mens moderen var ude af huset.
- Jeg var ved at bade ham, da jeg glider med ham inde i badeværelset, fortæller Carsten Bech om episoden den aften.
- Han slår hovedet ind i brusenichen og bliver slået bevidstløs og trækker ikke vejret. Jeg får ham genoplivet med kunstigt åndedræt, forklarer Carsten Bech til migogvejen.
Oplevelsen sendte Carsten Bech i chok.
- Det kunne have kostet os sønnen, hvis jeg ikke havde gjort, som jeg gjorde. Far-instinktet betød, at jeg handlede på den måde, og jeg vidste, hans mor var på vej hjem, og derfor ænsede jeg ikke at ringe 112 efter en ambulance, fortsætter Carsten Bech.
Det fik moderen gjort, og Carsten Bech glæder sig over, at ambulancen var hurtigt fremme.
Den manglende alarmering kom dog til at koste Carsten Bech en periode bag tremmer og altså herunder i julen og nytåret.
- Drengen fik et mærke i tindingen, og på sygehuset blev der fundet en hjerneblødning, så han endte med at blive lagt i coma, forklarer Carsten Bech videre.
Episoden fik personalet på sygehuset og hos kommunen til at melde ham til politiet, da der kunne være tale om bevidst vold og med visheden om, at Carsten Bech ikke med det samme fik ringet efter en ambulance.
- Jeg bliver hentet på sygehuset af tre betjente og sigtet for grov vold og bliver i et grundlovsforhør varetægtsfængslet i første omgang i fire uger, inden jeg bliver løsladt 29. januar, fortæller Carsten Bech.
Episoden skete for mere end et år siden, men coronaen har betydet, at sagen endnu ikke har været for retten.
- Nu ser det ud til, at sagen endelig kan komme for retten, men ventetiden har ødelagt mig, for jeg er sikker på, jeg bliver frifundet, er meldingen fra Carsten Bech.
- Vi skal samarbejde om det og gøre, hvad der er bedst for vores søn, påpeger Carsten Bech.
- Og heldigvis er han sluppet helt uden varige mén efter uheldet, fortæller Carsten Bech.
Det nye år byder på et formandsskifte i Folkeoplysningsudvalget her i kommunen.
(tryk på annoncen og se mere)
Formanden gennem de seneste otte år, Jan Møller Pedersen, Holsted, takker af.
- Det kniber med tiden, så jeg stopper, fortæller Jan Møller Pedersen til migogvejen.
Han har været formand de seneste otte år, men har siddet i udvalget siden kommunesammenlægningen og før det i Folkeoplysningsudvalget i Holsted Kommune.
Medlemmerne sidder i fire år lige som byrådsmedlemmerne, men i Folkeoplysningsudvalget sker skiftet ikke ved årsskiftet.
Skiftet sker 1. april, men allerede i januar indkaldes der til valgmøde for at sammensætte det kommende udvalg.
Det nye folkeoplysningsudvalg vælges 24. januar, hvorefter det formelt skal godkendes i byrådet, inden udvalget sætter sig sammen og vælger den nye formand.
Folkeoplysningsudvalget repræsenterer de folkeoplysende foreninger i kommunen. Det vil sige idrætsforeninger, spejdere, rideklubber, motorcykelklubber og andre fritidsrelaterede foreninger.
Desuden hører handicapidrætten under folkeoplysningsudvalget ligesom hele aftenskoleområdet.
- Jeg sidder i udvalget valgt af de ikke idrætslige-foreninger, som jeg ikke har så meget kontakt til længere, og derfor giver det også god mening at sige farvel nu, mener Jan Møller Pedersen.
Folkeoplysningsudvalget består også af to byrådsmedlemmer, og det vil fra årsskiftet være Peter Fallesen (A) og Marion Mortensen (V).
(tryk på annoncen og se mere)
Skrevet af Leif Christensen
Publiceret: 27. december 2021
Til lykke til Frank
Den konservative Frank Schmidt-Hansen, Rødding, overtager ved årsskiftet borgmesterposten i Vejen Kommune.
(læs videre under annoncen)
(tryk på annoncen og se mere)
Det ligger fast efter eftermiddagens konstituerende byrådsmøde og kommer ikke som nogen overraskelse.
Der lå en aftale om konstituering, og 24 af de 27 byrådsmedlemmer stemte for Frank Schmidt-Hansen som ny borgmester i stedet for Egon Fræhr (V), der ikke genopstillede.
Martin Boye fra Liberal Borgerliste, Nils Brøndumbo fra Dansk Folkeparti og Peter Svane fra Nye Borgerlige undlod at stemme.
En afstemning, der blev foretaget af Bodil Staal (A), der som det længstsiddende medlem styrede løjerne, til borgmesteren var valgt.
- Det her er en festdag for demokratiet, noterede Bodil Staal.
Byrådet tager nu hul på den femte periode efter sammenlægningen.
- Byrådet er kommunens øverste organ. Det er et privilegium, men er også et stort ansvar, som vi skal løfte sammen, noterede Bodil Staal.
I valgkampen har hver især kæmpet for stemmerne, men hun håber, at der nu bliver et byråd, der kan samarbejde.
Martin Boye vil også gerne samarbejde:
- Vi vil bidrage konstruktivt og glæder os til samarbejdet, men vi kan ikke stemme for en borgmester, der fører socialdemokratisk politik, lød det fra Martin Boye, der hentydede til den aftalte skattestigning.
- Selv om vi har fået et tydeligere borgerligt flertal i byrådet, bliver det med et socialdemokratisk aftryk, men forbilledligt arbejde af Jørgen Thøgersen (A), der satte sit ønske om at blive borgmester over styr for at få mere politik igennem, fortsatte Martin Boye, der ønskede alle til lykke med valget til byrådet.
Efter afstemningen var der en buket blomster til Frank Schmidt-Hansen, der takkede for valget.
Bodil Staal stod for at få borgmesteren valgt. I midten er det Jørgen Thøgersen (A). (Foto: migogvejen©)
Skrevet af Leif Christensen
Publiceret: 8. december 2021
To byrådsmedlemmer skifter plads i det nye byråd.
(læs videre under annoncen)
(tryk på annoncen og se mere)
Det er de to Venstre-medlemmer, Henning Aaskov (t.v.) og Jørgen Lastein, der får sæde i andre udvalg end oprindeligt planlagt.
Henning Aaskov siger farvel til udvalget for sundhed, kultur og fritid og træder ind i udvalget for teknik og miljø.
Jørgen Lastein går så den modsatte vej og får plads i udvalget for sundhed og kultur.
- På den måde får vi mest ud af vores ressourcer, lyder det fra Venstres Morten Thorøe.
Fra andre partier i byrådet har der været stillet spørgsmålstegn ved netop Henning Aaskovs placering i det konkrete udvalg. Det harmonerer skidt med hans job som centerleder i Medius i Holsted.
migogvejen bragte tidligere listen over udvalgene i byrådet, der træder til efter årsskiftet:
(tryk på annoncen og se mere)
Skrevet af Leif Christensen
Publiceret: 1. december 2021
- Der er en tid for alting.
(læs videre under annoncen)
(tryk på annoncen og se mere)
Sådan lyder det fra Allan Lauenblad, der nu har sat slutdato på for sin ansættelse som skoleleder på Østerbyskolen i Vejen.
- Jeg har gået og spekuleret på, hvornår det skulle være, og det kom til mig i efterårsferien. Det skulle være nu, fortæller den 72-årige Allan Lauenblad til migogvejen.
Officielt fratræder han Østerbyskolen 1. marts, men der er ferie på kontoen, så allerede i starten af februar takker han af efter 30 år.
- Jeg har været super glad for jobbet og hver dag elsket at gå på arbejde, men nu er tiden inde, konstaterer Allan Lauenblad.
Dermed siger han farvel til folkeskolen efter at være startet i skoleverdenen i 1956.
Inden han kom til Vejen, var han 17 år på Sct. Michaels Skole i Kolding.
Ud over skolen blander Allan Lauenblad sig også i andre aktiviteter og er bl.a. medlem af Vejen Menighedsråd og stillede op til byrådet i sidste uge uden dog at blive valgt.
(tryk på annoncen og se mere)
Skrevet af Leif Christensen
Publiceret: 25. november 2021
Anni Matthiesen (V) har tirsdag modtaget Ridderkorset.
Hun blev udnævnt til Ridder af Dannebrogordenen af Hendes Majestæt Dronningen, da hun 15. september i år kunne fejre 10 års jubilæum i Folketinget for Billund/Vejen-kredsen.
(læs videre under annoncen)
(tryk på annoncen og se mere)
Ridderkorset blev på partiets gruppemøde overrakt af gruppeformand Karsten Lauritzen.
- Det vidner om 10 spændende år i Folketinget, der har budt på en række forskellige ordførerskaber, lyder det i en pressemeddelelse.
Siden valget i 2019 har Anni haft posten som Venstres indenrigs- og kommunalordfører samt turismeordfører.
Hun er desuden formand for Folketingets erhvervsudvalg og medlem af Venstres gruppebestyrelse.
Gennem årene er det desuden blevet til adskillige andre ordførerskaber som uddannelses- og forskningsordfører, børne- og undervisningsordfører og socialordfører – og en række delordførerskaber som f.eks. naturordfører, idrætsordfører, ordfører for efterskolerne og de frie skoler, som fortsat ligger Annis hjerte nært.
- Jeg er meget taknemmelig for mine nu mere end 10 år som repræsentant i Folketinget for mit syd- og sønderjyske ophav, som jeg også den dag i dag kan kalde mit hjem. I mere end ti år har jeg arbejdet for at sikre de bedste muligheder i kredsen, og jeg har løftet rigtig mange lokale sager på Christiansborg – og det vil jeg med stolthed også gøre fremover, siger Anni Matthiesen i pressemeddelelsen.
Skrevet af Leif Christensen
Publiceret: 23. november 2021
Der blev mandag uddelt hæder på Skodborg Børnecenter.
(læs videre under annoncen)
(tryk på annoncen og se mere)
Brigitte Thomsen, kaldet Gitte, modtog dronningens fortjenstmedalje i sølv efter 40 års tjeneste ved Vejen Kommune.
Hun havde faktisk 40 års jubilæum 1. oktober i fjor, men har valgt først at modtage medaljen nu.
Den blev sammen med en buket blomster overrakt af borgmester Egon Fræhr (V).
- Gitte er en meget afholdt, dygtig og omsorgsfuld pædagog, som vil blive savnet af både børn, forældre og kolleger, når hun går på efterløn ved udgangen af 2021, lyder det fra souschef Trine Elkjær.
Skrevet af Leif Christensen
Publiceret: 23. november 2021
Ikke færre end 11 nye sætter sig fra årsskiftet til rette i byrådet i Vejen.
(læs videre under annoncen)
(tryk på annoncen og se mere)
En af dem er bundproppen fra Sdr. Hygum, Martin Clausen (S).
Han endte nederst på den lange liste fra Socialdemokratiet og kaldte sig i valgkampen som bundprop.
Med 252 stemmer sikrede han sig fra bunden af liste A en af pladserne i det nye byråd.
Han træder ind i byrådet sammen med 10 andre nyvalgte.
Tanja Vestergaard Skøtt (A), Skodborg
Mike Straarup (C), Askov
Jesper Vera Christensen (C), Vejen
Rasmus Sandvej (C), Andst
Peter Svane (D), Vejen
Allan Thomsen (F), Gjerndrup
Niels Brøndumbo (O), Askov
Anette Filtenborg (V), Askov
Henrik Pihl Jessen (V), Brørup
Tove Gæmelke (V), Gesten
Øverst er Martin Clausen (t.h.) fotograferet inden en fodboldkamp sammen med borgmesterkandidat Jørgen Thøgersen (A).
(tryk på annoncen og se mere)
Skrevet af Leif Christensen
Publiceret: 17. november 2021
11 nye i byrådet
Så er det offentliggjort, hvem der sidder i byrådet i Vejen efter årsskiftet.
Mandatfordelingen lå klar i aftes, men først i eftermiddag er navnene på de valgte offentliggjort.
På forhånd var det givet, at der skulle vælges ni nye medlemmer i stedet for de ni, der ikke genopstillede.
Der vil dog være 11 nye i byrådet efter årsskiftet, idet hverken Henny Schøler (V) eller Marie Ebsen (A) blev genvalgt.
Valgets helt store stemmesluger blev Frank Schmidt-Hansen (K) med ikke mindre end 2519 personlige stemmer.
Morten Thorøe (V) fik 2290 stemmer, mens Jørgen Thøgersen (A) hentede 1583.
Det konservative Folkeparti (C):
Skrevet af Leif Christensen
Publiceret: 17. november 2021
Tre generationer i boksen
Tre generationer var tirsdag samlet til valg i Medius Holsted.
Det var den tidligere borgmester, Carl Aaskov (V), der mødtes med sønnen Henning, der i dag sidder i byrådet.
Tredje skud på stammen var Morten Aaskov.
Yngste og ældste generation havde tid til snak, mens Henning benyttede en pause i hvervet som valgdelegeret til at stemme.
(tryk på annoncen og se mere)
Skrevet af Leif Christensen
Publiceret: 16. november 2021
Side 6 ud af 31
Få dagens nyheder i din mailbox
Når du tilmelder dig nyhedsbrevet, får du dagens nyheder sendt til din mailbox.
Copyright © 2022 · migogvejen aps · Design: Vmarketing